شیخ محمد حسن جعفری :

پاکستان میں تشیع کا اجتماعی امور میں منتشر ہونا خطرناک ہے

امامیہ اسٹوڈنٹس آرگنائزیشن پاکستان کی مجلس عاملہ کا تیسرا اجلاس اسکردو میں جاری ہے۔

خبر کا کوڈ: ۴۲۸۸۶۸

تاریخ: ۰۵ مهر ۲۰۱۷ - ۲۲:۴۸

رسا نیوز ایجنسی کی رپورٹ کے مطابق امامیہ اسٹوڈنٹس آرگنائزیشن پاکستان کی مجلس عاملہ کا تیسرا اجلاس اسکردو میں جاری ہے۔

اراکین عاملہ سے بلتستان کے امام جمعہ شیخ محمد حسن جعفری نے اپنے خصوصی خطاب میں کہا کہ اگر امام زمان (عج) کی نظر کرم ہم پر نہ ہو، تو ہم اجتماعی امور کو احسن طریقے سے انجام نہیں دے سکتے۔

علامہ شیخ محمد حسن جعفری کا مزید کہنا تھا کہ پاکستان میں تشیع کا اجتماعی امور میں منتشر ہونا خطرناک ہے۔

انہوں نے شہید قائد علامہ سید عارف حسین الحسینی کی ملت تشیع پاکستان کیلئے خدمات کو سراہتے ہوئے کہا کہ شہید قائد علامہ عارف حسینی کی قیادت کے بعد ہم بحیثیت قوم یتیم ہو گئے۔

مجلس عاملہ میں علامہ شبیر بخاری سمیت دیگر اراکین عاملہ بھی شریک ہیں۔ اجلاس عاملہ میں ملک بھر سے 23 ڈویژن کے اراکین شریک ہیں۔ اجلاس کل ختم ہو جائے گا۔/۹۸۸/ن۹۴۰/